**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры сораулары җаваплары**

**2018-2019 уку елы. 5 нче сыйныф**

Максималь балл – **70**

**I. Тестлардан берәр дөрес җавапны билгеләгез.**

1. Алфавит тәртибендә дөрес урнаштырылган ялгызлык исемнәре кулланылган рәтне билгеләгез. (**2 балл**)

а) *Дилбәр*, *Зилә*, *Рөстәм*, *Садыйкова*, *Әминә*;

ә) *Илшат*, *Камилә*, *Камил*, *Лилия*, *Нияз*;

б) *Гөлия*, *Гөлсем*, *Гөлчәчәк*, *Гөлназ*, *Гөлнур*;

**в) *Әмирханов*, *Мансуров*, *Мансурова*, *Өммегөлсем*, *Хатыйп*.**

2. Тел-аңкау тартыкларыннан гына торган рәтне билгеләгез. (**2 балл**)

а) [д], [т], [з], [с], [л], [н], [ң];

**ә) [ж], [ш], [җ], [ч], [р], [щ];**

б) [б], [п], [м], [w];

в) [к], [къ], [х], [ң].

3. Югары күтәрелешле сузык авазлардан гына торган рәтне билгеләгез. (**2 балл**)

**а) [у], [ү], [и];**

ә) [а], [ә];

б) [у], [ү], [ы], [и];

в) [о], [ө], [ы], [э].

4. Мәкальдәге ачык иҗекләр саны дөрес күрсәтелгән рәтне билгеләгез. (**2 балл**)

*Дөрес сөйләгән ялгышмый.* (Мәкаль)

**а) 2;**

ә) 3;

б) 4;

в) 5.

5. Мәкальдәге ясалма сүзләр дөрес күрсәтелгән рәтне билгеләгез. (**2 балл**)

*Аръяк яр һәрвакыт ямьлерәк күренә.* (Мәкаль)

**а) *аръяк*, *һәрвакыт*, *ямьлерәк*;**

ә) *аръяк*, *һәрвакыт*;

б) *аръяк*, *ямьлерәк*;

в) *һәрвакыт*.

6. ***Җете зәңгәр*** сыйфатының дәрәҗәсе дөрес күрсәтелгән рәтне билгеләгез. (**2 балл**)

а) гади дәрәҗә;

ә) чагыштыру дәрәҗәсендә;

**б) артыклык дәрәҗәсендә;**

в) кимлек дәрәҗәсендә.

7. Мәкальдәге фигыльнең заманы дөрес күрсәтелгән рәтне билгеләгез. (**2 балл**)

*Бер яхшы сүз мең күңелнең җәрәхәтен төзәтер.* (Мәкаль)

а) билгеле үткән заман;

ә) билгесез үткән заман;

б) билгеле киләчәк заман;

**в) билгесез киләчәк заман.**

8. Мәкальдәге калын хәрефләр белән бирелгән фигыльнең үзенчәлекләре дөрес күрсәтелгән рәтне билгеләгез. (**2 балл**)

*Кеше ышанмаслык сүзне чын булса да* ***сөйләмә****.* (Мәкаль)

а) хәзерге заман хикәя фигыль, II зат берлек санда, юклыкта;

ә) боерык фигыль, III зат берлек санда, юклыкта;

б) үткән заман хикәя фигыль, II зат берлек санда, юклыкта;

**в) боерык фигыль, II зат берлек санда, юклыкта.**

9. Мәкальнең хәбәре дөрес күрсәтелгән рәтне билгеләгез. (**2 балл**)

*Таш белән атканга аш белән ат.* (Мәкаль)

а) *таш*;

**ә) *ат*;**

б) *аш*;

в) *атканга*.

10. Мәкальдәге тиңдәш кисәкләр дөрес күрсәтелгән рәтне билгеләгез. (**2 балл**)

*Ир-егет өйдә туар, яуда үләр.* (Мәкаль)

а) *ир-егет*;

ә*) өйдә*, *яуда*;

**б) *туар*, *үләр*;**

в) *өйдә*, *яуда*, *туар*, *үләр*.

**II. Башыгызны эшләтегез.**

Роберт Миңнуллинның «К»лар тулган бакчага» шигыреннән алынган юлларны үзегез дәвам итеп языгыз. (**10 балл)**

Бу бакчага ни булган?

Бакча «К» белән тулган.

*Мисал өчен:*

Карлыган һәм кәбестә,

Кишер, карбыз һәм кабак.

Крыжовник һәм кукуруз,

Кыяр, кавын, кузгалак.

*(башка вариантлар да булырга мөмкин. К хәрефеннән башланган, җиләк-җимешне, яшелчәләрне белдергән сүзләр булуы, рифма саклануы сорала)*

**III. Теоретик бирем.**

Киләчәк заман хикәя фигыль турында белгәннәрегезне языгыз. Фикерләрегезне мисаллар ярдәмендә аңлатыгыз. (**12 балл**)

**IV. Гамәли-иҗади бирем.**

*Гали белән Кәҗә*

*Безнең Гали бигрәк тату Кәҗә белән,*

*Менә Кәҗә карап тора тәрәзәдән.*

*Гали аны чирәм белән кунак итә,*

*Кәҗә рәхмәт укый: сакалын селкетә.*

(Габдулла Тукай)

1. ***Гали*** сүзенә фонетик анализ ясагыз. (**5 балл**)

2. ***Аны, белән, селкетә*** сүзләрнең кайсы сүз төркеменә караганлыгын билгеләгез. (**6 балл**)

3. Кәҗәгә хас 10 сыйфат языгыз. (**5 балл**)

4. Кәҗә турында табышмак языгыз. (**2 балл**)

5. Шигырьнең эчтәлеген 10 җөмләдән торган бәйләнешле текст итеп языгыз. (**10 балл**)