**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры сораулары җаваплары**

**2018-2019 уку елы. 6 нчы сыйныф**

Максималь балл – **65**

**I. Тестлардан берәр дөрес җавапны билгеләгез.**

1. Җөмләдәге ябык иҗекләр саны дөрес күрсәтелгән рәтне билгеләгез. (**2 балл**)

*Өй кыекларында, капкаларда, коймаларда мендәр-мендәр, күбектәй йомшак кар асылынып тора.* (Ш.Галиев)

**а) 17;**

ә) 16;

б) 15;

в) 14.

2. ***Явызлык*** сүзенә дөрес транскрипция ясалган рәтне билгеләгез. (**2 балл**)

а) [йаwозлокъ];

ә) [яwызлыкъ];

б) [йаузлыкъ];

**в) [йаwызлыкъ].**

3. Җөмләдәге сүз басымы соңгы иҗеккә төшмәгән сүзләр дөрес күрсәтелгән рәтне билгеләгез. (**2 балл**)

*Әнә киң яланнар, әнә уйсу болыннар, әнә зур урамнар – һәммәсе яшәреп утыралар.* (Г.Ибраһимов)

а) *һәммәсе*;

ә) *әнә*, *әнә*, *әнә*, *һәммәсе*;

**б) *әнә*, *әнә*, *әнә*, *һәммәсе*, *утыралар*;**

в) *әнә*, *әнә*, *әнә*, *һәммәсе*, *яшәреп*, *утыралар*.

4. Сүзнең язылышы дөрес күрсәтелгән рәтне билгеләгез. (**2 балл**)

**а) *мәгълүмат*;**

ә) *мәгълумат*;

б) *магълүмат*;

в) *мәгълүмәт*.

5. Җөмләдәге фразеологизмның мәгънәсе дөрес аңлатылган рәтне билгеләгез. (**2 балл**)

*Укый торган китабын куеп, Гөлшәһидә төнге авазларга колак салды.* (Г.Әпсәләмов)

а) игътибар итте;

**ә) тыңлады;**

б) колагын каплады;

в) игътибар итмәде.

*6. Матай*, *лимон*, *попса*, *сәпит* кебек сүзләрнең кайсы төркемгә караганлыгы дөрес күрсәтелгән рәтне билгеләгез. (**2 балл**)

а) терминнар;

**ә) жаргоннар;**

б) һөнәрчелек сүзләре;

в) тарихи сүзләр.

7. Ясалма исемнәрдән генә торган рәтне билгеләгез. (**2 балл**)

а) *бишек*, *тишек*, *тизлек*, *урманлык*;

ә) *РТ*, *бала-чага*, *бармак*, *көмеш*;

**б) *ир-егет*, *ашъяулык*, *үги ана яфрагы*, *авылдаш*;**

в) *күзлек*, *тимерче*, *баллы*, *татарча*.

8. Мәкальдәге калын хәрефләр белән бирелгән фигыльнең үзенчәлекләре дөрес күрсәтелгән рәтне билгеләгез. (**2 балл**)

*Оясын* ***актарсаң****, агусыз елан да тешләр.* (Мәкаль)

а) үткән заман хикәя фигыль, II зат берлек санда, барлыкта;

ә) боерык фигыль, II зат берлек санда, барлыкта;

б) шарт фигыль, II зат күплек санда, барлыкта;

**в) шарт фигыль, II зат берлек санда, барлыкта.**

9. Иярчен кисәкләре булган мәкальне билгеләгез. (**2 балл**)

а) *Урман – авыз, кыр – колак, күл – күз.*

ә) *Кыюлык – бәхет.*

б) *Ата – беләк, ана – йөрәк.*

**в) *Әнкәм йорты – алтын бишек.***

10. Җөмләнең төре дөрес күрсәтелгән рәтне билгеләгез. (**2 балл**)

*Ай-яй, җәелеп тә караган Идел!* (Г.Ахунов)

а) хикәя;

ә) боерык;

**б) тойгылы хикәя;**

в) тойгылы боерык.

**II. Башыгызны эшләтегез.**

*Һәр кеше исеменә 0,5 балл.* (**10 балл**)

**III. Теоретик бирем.**

Метафора турында белгәннәрегезне языгыз, фикерегезне мисаллар ярдәмендә дәлилләгез. Образлылыкларын югалткан, образлы һәм индивидуаль-стилистик метафоралар бер-берсеннән ничек аерыла? (**12 балл**)

**IV. Гамәли-иҗади бирем.**

*Кулыңнан бер яхшылык килсә, бишне кыл.* (Мәкаль)

1. ***Яхшылык*** сүзенә фонетик анализ ясагыз. (**5 балл**)

2. ***Биш*** сүзе кулланылган 6 фразеологизм уйлап языгыз. (**3 балл**)

3. ***Кулыңнан*** сүзенә морфологик анализ ясагыз. (**3 балл**)

4. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. (**12 балл**)